Vodena interpretacija

Prežihov Voranc: Samorastniki

Odlomek na kratko opiše del življenja samorastnikov. Mišljenje vaščanov o življenju Mete, Ožbeja in njunih sinov je bilo precej negativno. Njune otroke so poimenovali »Hudabivški pankrtniki«. Odlomek govori tudi o stanju v družini. Mati Meta je morala skrbeti za vseh devet otrok in hkrati za svojega moža Ožbeja, ki je vsak dan domov prišel pijan.

Sama bi naslov odlomka oblikovala na podlagi nesrečnega življenja samorastnikov. Naslov bi bil Nesrečna usoda pankrtov.

Ožbej se pijači vdaja zaradi nesrečnega življenja njegove družine, ki mu pomeni zelo veliko. Hkrati pa je razlog tudi njegovo nezadovoljstvo. Nezadovoljstvo zaradi zavedanja, da nikoli ne bo takšen kot je bil njegov oče. Razlog vdajanja v pijačo pa je tudi njegova šibkost, kajti če bi bil dovolj močan bi se spopadel s problemom in poskušal rešiti kar se še da. Čeprav je njegovo razočaranje neizmerno je zelo dober oče, saj se veliko pogovarja s svojimi otroci.

Takšna čustva verjetno goji tudi do Mete, čeprav v njej bolj išče oporo za svoje težave. Na nek način jo ima zagotovo rad, vendar pa ji tega s pitjem zagotovo ne kaže na pravi način.

Karničnik je krut in ponosen človek. Njegov ponos precej negativno vpliva na razplet zgodbe, saj da pretepsti Meto in jo sili k temu da bi se odpovedala Ožbeju. Ne sprejema dejstva da je Ožbej zaljubljen v tako revno žensko kot je Meta. Prav v ponosu pa sta si z Meto tako zelo podobna, čeprav Metin ponos povsem drugače vpliva na samo zgodbo. Ponosna je na to kar je, hkrati pa je dovolj močna ženska da sprejme vso ponižanje iz strani Karničnika.

Meta sprejema Ožbeja takšnega kot je, predana je njuni ljubezni in se trudi zanju. Prav zato mu vedno stoji ob strani, kljub temu da pride domov vedno opit.

Razumljivo je da ljubezen naredi svoje in prav zaradi te ljubezni do Ožbeja je Meta pripravljena narediti vse kar je pač potrebno, da ostaneta skupaj. Vendar pa mislim da če bi imela Meta vsaj nekaj samospoštovanja, nebi pustila da jo tako mučijo in ji uničujejo življenje. Zaradi svojega ponosa se le-ta preprosto ne vda, kar je po eni strani prav, saj lahko konec koncev v svojem življenju počne kar želi in s komer želi. Prav zaradi njene moči in poguma pa verjetno otroci iščejo odgovore pri njej. Zagotovo pa je razlog tudi v tem da je tako dobra mati.

Moje ugotovitve o posameznih književnih osebah so sledeče. Meta je kot ženska zelo močna, vztrajna in ljubeča mati, ki kljub težkemu življenju ne izgubi poguma in volje do borbe za obstoj ljubezni. Ožbej je pravo nasprotje Mete. Je brez volje po borbi za obstoj samega sebe, predvsem pa je šibak in ne verjame v svoje sposobnosti, prav zato pa se podaja v alkohol. Hkrati pa je tudi pravo nasprotja svojega očeta Karničnika. Ne upa se mu postaviti po robu, saj je Karničnik trd in neizprosen oče in gospodar.

Znanih je veliko primerov iz življenja, ki so se odvijala na podoben način ali celo bolj tragično. Sama poznam primer ko se je najstnica zaljubila v kar nekaj let starejšega moškega. Njuni starši so bili proti tej zvezi, kljub njuni neizmerni želji. Ker sama nista želela iti narazen, sta se svojim staršem uprla tako, da sta skupaj naredila samomor.

Vpliv staršev na prihodnost otrok je velik in čeprav želijo starši le zaščititi svoje otroke pred napakami, lahko velikokrat presežejo mejo normalnosti. Prav zaradi tega pa se otroci uprejo in posledice so večja in močnejša želja po osamosvojitvi, izgubljanje življenj in drugo. Zato bi se morali tako otroci kot starši zamisliti sami nad sabo in nad dejanji, ki marsikoga pripeljejo na rob.

600 besed